OzLabs/hebrew-wiki-articles huggingface dataset:
יגור באבורין

יגור קונסטנטינוביץ' באבורין (ברוסית: Егор Константинович Бабурин; נולד ב-9 באוגוסט 1993, צ'רניהיב, אוקראינה) הוא כדורגלן רוסי, שמשחק בעמדת השוער בקבוצת טורפדו מוסקבה מליגת העל הרוסית בכדורגל.

==קריירה==
===קריירת מועדונים===
הוא נולד בצ'רניהיב, אוקראינה אך המשפחה עברה לסנקט פטרבורג, רוסיה כשהיה ילד.

באבורין הוא בוגר בית הספר לכדורגל של זניט סנקט פטרבורג. הופיע לראשונה במדי קבוצת הנוער ב-2010 במשחק המחזור ה-30 של ליגת העל הרוסית בכדורגל לנוער, במשחק נגד קבוצת הנוער של קריליה סובייטוב סמרה, כשעלה כמחליף בדקה ה-79. עונה לאחר מכן כבר השתתף בתשעה משחקים.

ב-2012 לוצ'אנו ספאלטי לקח אותו לקבוצה הבוגרת, במדיה הופיע לראשונה ב-13 במרץ 2013 כששיחק במחזור ה-21 במשחקו הראשון בליגת העל הרוסית בכדורגל, כשהחליך את יורי ז'וואנוב בדקה ה-11 במשחק נגד מורדוביה סראנסק. במחזור ה-23 החליף את ויאצ'סלב מלאפייב במשחק נגד קריליה סובייטוב, במשחק שהסתיים בניצחון זניט 1:0. במחזור 24 שיחק לראשונה משחק מלא במשחק נגד לוקומוטיב מוסקבה. במשחק האחרון של עונת 2012/13 שיחק משחק מלא ללא ספיגות ובכך הביא את מאזנו הכולל ל-304 דקות ללא ספיגות שער. ברם בהמשך הועבר לשחק בקבוצת המילואים זניט-2. בעונת 2017/18 עלה בהרכב הפותח של זניט במחזור ה-30, במשחק נגד סק"א חברובסק.

לקראת עונת 2018/2019 הושאל לרובין קאזאן. את הופעת הבכורה במדי קאזאן ערך במשחק המחזור ה-17, נגד קבוצת האם שלו, זניט, בגזפרום ארנה, ב-9 בדצמבר 2018. בתום שנה, חזר לזניט.

ביולי 2019 עבר לרוסטוב. בפברואר 2021 הושאל לקרסנודאר עד יוני 2021.

===בנבחרת===
משנת 2009 הופיע בנבחרת רוסיה בכדורגל עד גיל 17. בשנים 2011—2012 הוזמן לנבחרת רוסיה בכדורגל עד גיל 19, בה שיחק 3 משחקים ללא ספיגות שער. משנת 2013 מופיע במדי נבחרת רוסיה בכדורגל עד גיל 21. הופיע בחמישה משחקים וספג 2 שערים.

== קישורים חיצוניים ==

קטגוריה:שוערי כדורגל רוסים
קטגוריה:כדורגלנים רוסים
קטגוריה:סנקט פטרבורג: כדורגלנים
קטגוריה:כדורגלני זניט סנקט פטרבורג
קטגוריה:כדורגלני רובין קאזאן
קטגוריה:כדורגלני רוסטוב
קטגוריה:כדורגלני טורפדו מוסקבה
קטגוריה:רוסים שנולדו ב-1993
MOWAG-AEG

MOWAG-AEG הוא טרקטור דחיפה שמטרתו הסעת מטוסים, מתוצרת יצרנית כלי הרכב המשוריינים ה-שווייצרית Mowag (שם מלא: Motorenfabrik MOWAG, קרויה גם: MOWAG) אשר יוצר בין השנים 1967–2003.

היצרנית Mowag מפתחת, מעצבת ומייצרת כלי רכב משוריינים ליישומים צבאיים בתצורות קרקע בלבד ובתצורות אמפיביות.

==טרקטור דחיפה==
תפקידו של "טרקטור הדחיפה" הוא הסעתו של המטוס בדרך כלל לאחור באמצעות כוח חיצוני, משער העלייה למטוס או מרחבת החניה, וזאת כאשר אין דיי מרחב תמרון המאפשר למטוס להסתובב ולעזוב את שטח החנייה בכוחות עצמו.

הדחיפה מתבצעת באמצעות כלי רכב ייעודי המכונה "טרקטור דחיפה" (Pushback tractor) ובדרך כלל רק "טרקטור" או "טאג" (Tug). בעברית מכונה רכב דחיפה "נע-דחף" או "נדחף".

לטרקטור המשמש לדחיפת המטוסים פרופיל נמוך על מנת שיוכל לנוע גם מתחת לגחונם של מטוסים נמוכים.

=="MOWAG-AEG"==

* יוצרו 37 יחידות.
* צוות: נהג + 2 אנשי צוות.
* הנעה: 4x2.
* מנוע גרירה חשמלי.
* מכל דלק - 105 ליטר.
* סיבוב - קוטר מעגל בפרופיל - 6.40 מטר.
* טרקטור הדחיפה "MOWAG-AEG" נתן שירותי דחיפה למטוסי מיראז' 3 (מתוצרת חברת דאסו תעופה הצרפתית הוא מטוס קרב על-קולי מהדור השני של מטוסי הקרב).
* טרקטור הדחיפה "MOWAG-AEG" נתן שירותי דחיפה למטוסי סוויסאייר (הייתה חברת התעופה הלאומית של שווייץ).

== תמונות ==
<gallery mode="packed" heights="130">
קובץ:Flugzeugschlepper MOWAG.JPG | דגם "MOWAG-AEG"
קובץ:Black mirage.JPG | דגם "MOWAG-AEG" בסמוך ל-מיראז' 3
קובץ:Mirage 2115 exits cavern Buochs.jpg | דגם טרקטור הדחיפה "MOWAG-AEG" דוחף מטוס מסוג מיראז' 3 דגם "RS"
קובץ:Miragevortor.jpg | דגם "MOWAG-AEG" בסמוך ל-מיראז' 3 דגם "RS"
</gallery>

==קישורים חיצוניים==

==הערות שוליים==

קטגוריה:טרקטורים
קטגוריה:רכבי דחיפה
קטגוריה:כלי רכב שהושקו ב-1967
קטגוריה:כלי רכב המיוצרים בשווייץ
יעקב בן ששת

הרב יעקב בן ששת היה מקובל במאה ה-12 בז'ירונה.

נמנה עם מקובלי ז'ירונה. בן דורם של רבי עזרא ורבי עזריאל מז'ירונה. בכתביו מזכיר רבות את רבי יצחק סגי נהור אך לא מתייחס אליו בתור רבו כפי שמתייחסים אליו אחרים בני דורו. על כן סביר להניח שלא היה תלמידו.. התפלמס רבות כנגד הפילוסופים ביחד עם בן דורו, ר' יונה מז'ירונה.

כתב שלושה ספרים עיקריים:
"שער השמיים"- פירוש על הספירות בדרך של חריזה.

"משיב דברים נכוחים"- ספר פולמוס כנגד ספרו של ר' שמואל אבן תיבון, "מאמר יקוו המים", על סוד מעשה בראשית.

"האמונה והביטחון"- ספר מוסר קבלי (שיוחס בטעות לרמב"ן). לספר יש משמעות היסטורית חשובה בתארו את מצבם החברתי והדתי של יהודי ז'ירונה ובתוכם מקובלי ז'ירונה.

==קישורים חיצוניים==
* 
*הרב יעקב בן ששת, [http://www.hebrewbooks.org/pdfpager.aspx?req=21063&st=&pgnum=158&hilite= שער השמיים], בתוך כתב עת "אוצר נחמד", כרך ג', עמוד 153- 165 באתר HebrewBooks
* 

==הערות שוליים==

קטגוריה:ראשוני ספרד
לאונור מוויזאו

פסלה בעיר [[בז'ה]]
לאונור מוויזאו או המלכה לאונור (בפורטוגזית: Leonor de Viseu או Rainha Dona Leonor; 2 במאי 1458 - 17 בנובמבר 1525) הייתה אינפנטה ולאחר מכן מלכה רעיה של מלך פורטוגל ז'ואאו השני. דמות פופולרית בפורטוגל הן בשל היותה אחת משתי המלכות הרעיות היחידות שלא היו ממוצא זר והן בשל פעילותה הפילנתרופית, בעיקר לאחר מות בעלה.

== תולדות חייה ==
לאונור הייתה בתם של פרננדו, דוכס ויזאו, בנו של דוארטה, מלך פורטוגל ושל ביאטריש מפורטוגל, דוכסית ויזאו, בתו של ז'ואאו, מושל פורטוגל (ואחיו של דוארטה), ולפיכך אינפנטה, כלומר צאצאית ישירה למשפחת המלוכה מבית אביש. אחיו הבוגר של אביה היה אפונסו החמישי, מלך פורטוגל. סב-סביה (סבם של סביה משני הצדדים) היה ג'ון מגונט, דוכס לנקסטר, לפיכך היא נקראת לעיתים לאונור מלנקסטר. אחיה הצעיר, מנואל, ירש את בעלה ומלך כמנואל הראשון, מלך פורטוגל.

בנו של אפונסו החמישי, הנסיך יורש העצר ז'ואאו, נשא אותה לאשה ב-22 בינואר 1470 כאשר היה בן 15 ולה מלאו רק 12 שנים. השניים, שגדלו יחד, היו חברים מילדות.

ב-28 באוגוסט 1481, לאחר מות אביו, הפך ז'ואאו למלך ולאונור הפכה למלכה-רעיה. כמלכה-רעיה הייתה זכאית לפייף (אחוזות) משלה, שהקנו לה הכנסה עצמאית. היא ציוותה על ייסוד העיר קלדש דה ריינה (Caldas da Rainha; "מרחצאות המלכה"), שנקראה על שמה (ריינה = מלכה), לאחר שעברה שם ונוכחה להכיר בכוח הריפוי של מי המעיינות החמים שבמקום ואף מימנה הקמת בית חולים וכנסייה בעיר מכספי מכירת תכשיטיה האישיים.

לז'ואאו וללאונור היו שני בנים, אחד מת בילדותו והשני, האינפנטה אפונסו, מצא את מותו בתאונת רכיבה בשנת 1491 בהיותו בן 16 בלבד. לאונור סרבה לאפשר לז'ואאו להכתיר את בנו הממזר ליורש-עצר ופנתה לאפיפיור, שצידד בה ובדרישתה להכתיר כיורש-עצר את אחיה, מנואל. ז'ואאו מת ב-1495. קיימת עננת חשד סביב נסיבות מותו, אשר אינה שוללת שהורעל על ידי לאונור, אולם הדבר לא הוכח מעולם.

לאחר עלות אחיה לשלטון, המשיכה לאונור לנהל חצר מלכותית. בשנת 1498 ייסדה את "הבית הקדוש של החמלה" (Santa Casa de Misericórdia), ארגון צדקה הקיים עד היום. היא הורתה על תרגום החיבור Vita Christi ("חיי ישו") שנכתב במאה ה-14 בלטינית לפורטוגזית והדפסתו. כאשר ראה אור ב-1502 באלקלה דה אנארס, היה זה הספר הראשון שהודפס בשפה הפורטוגזית. נוסף על כך ייסדה את בית החולים המלכותי של כל הקדושים בליסבון (Real de Todos os Santos) ואת מנזר אם האלוהים (Madre de Deus) בעיר, אליו פרשה בגיל מבוגר ובו נקברה.

==אילן יוחסין==

== קישורים חיצוניים ==

* [https://www.revolvy.com/page/Eleanor-of-Viseu דף באתר בתי המלוכה האירופאים]
* [https://www.historyofroyalwomen.com/tag/eleanor-of-viseu/ היסטוריה של נשות מלוכה]
* [https://gw.geneanet.org/lmvillena?lang=en&pz=x&nz=miguel+madero+wage&ocz=0&p=x&n=leonor+de+viseu עץ המשפחה של לאונור]

==הערות שוליים==

קטגוריה:בית אביש
קטגוריה:מלכות רעיות
קטגוריה:נשים פורטוגזיות
קטגוריה:ילידי 1458
קטגוריה:נפטרים ב-1525
קונדור A350

קונדור A350 (בצרפתית: Condor A350) הוא אופנוע מתוצרת יצרנית האופניים והאופנועים Condor-Werke (שם מלא: Condor-Werke AG ), אשר יוצר עבור צבא שווייץ בין השנים 1973–1978.

=="קונדור A350"==

* בסך הכול יוצרו 3,000 יחידות.
* בשנת 1967 נבחר מנוע הדוּקאטי "Ducati Scrambler" לשימוש באופנוע הצבאי החדש של שווייץ. יציאת הפליטה וההרכבה נעשו חזקים יותר. צינור פליטה הפלדה נבנה עם אלומיניום. כובע מילוי השמן השתנה לצינור ארוך יותר כדי להקל על המילוי.

* יחס הדחיסה צומצם ל-8.2:1, כדי שהאופנוע יוכל לתדלק על דלק באיכות ירודה. התוצאה היא מנוע אמין בעל הספק של 16.6 כ"ס, שהגיע למהירות של 70 מייל (112.65 קמ"ש).

* הגלגלים ובלמי התוף הותאמו לנסיעות בהרי האלפים.

==התאמת ה"קונדור A350" לשירות צבאי==
* הותאם ב-"קונדור A350" מתקן נשיאה עבור שני רובי תקיפה מסוג "SIG SG 510" .

* הותקנו ב-"קונדור A350" אורות בלקאוט ("Blackout light" ), שהן מנורות ראש וזנב המצוידות בעדשות מיוחדות, אשר מיועדות להטיל קרן אור אופקית מפוזרת של הנהג עבור הרכב ונהגים של כלי רכב אחרים כדי לזהות את הרכב. בצבא, אורות בלקאוט מיועדים לשימוש בעת נהיגה בשיירה בלילה, כאשר יש צורך ברכבים לשמור על הסתרה על ידי הגבלת יכולתם להיראות על ידי האויב.

== תמונות ==
<gallery mode="packed" heights="160">
קובץ:Condor 350 pic1.JPG | "קונדור A350" 
קובץ:Condor 350 pic2.JPG | "קונדור A350" 
קובץ:Condor motorcycle img 2491.jpg | "קונדור A350" 
</gallery>

==קישורים חיצוניים==

* 
* 

==הערות שוליים==

קטגוריה:אופנועים
קטגוריה:כלי רכב שהושקו ב-1973
קטגוריה:כלי רכב המיוצרים בשווייץ
קטגוריה:כלי רכב צבאיים
קטגוריה:קונדוראים בתרבות
שו"ת הרא"ש

שו"ת הרא"ש הוא ספר המשתייך לסוגת ספרות השו"ת שנכתב על ידי הרב אשר בן יחיאל.

==השו"ת==
בכל דפוסי שו"ת הרא"ש סודרו התשובות במאה ושמונה כללים.

הרא"ש כתב תשובות רבות לשואליו והם קובצו ב"שאלות ותשובות הרא"ש". הגיעו לפתחו שאלות כה רבות, עד שנאלץ בשלב מסוים להגביל את המענה לדיינים ורבנים בלבד.

לשו"ת הרא"ש ישנה עריכה ייחודית המבדילה אותו מיתר תשובות הראשונים, בכך שהתשובות נערכו בקבצים פנימיים (המכונים "כלל") לפי נושאים, ותחת הכותרת "כלל" נתקבצו מספר תשובות העוסקות באותו נושא, למרות היותן לשואלים שונים ובתקופות שונות.

רבי משה די ברושליש חיבר קיצור לתשובות הרא"ש בשם "חזה התנופה". בסוף חיבור זה מובאות 64 תשובות חדשות.

== הדפסה ==
שו"ת הרא"ש נדפס לראשונה בקונסטנטינופול בשנת ה'רע"ז. לאחר מכן הוא הודפס בוונציה בשנת ה'שי"ב.<ref></ref> הדפוס השלישי היה גם הוא בוונציה בשנת ה'שס"ח ובו נוספו מספר תשובות.

==קישורים חיצוניים==

* 
* 
* 
* 

==הערות שוליים==

קטגוריה:ספרי שאלות ותשובות: ראשונים
סרטן המעי הדק

סרטן המעי הדק היא מחלה הכוללת גידולים סרטניים במעי הדק, בתריסריון, במעי ריק ובמעי עקום.

==הגורמים למחלה==
חלק מהאנשים עם מחלות מעי ובעיות עיכול, נמצאים בסיכון לחלות בסרטן המעי הדק. מחלות אלו כוללות קרוהן, צליאק ותסמונת פטץ-יגרס. סרטן המעי הדק אינו מחלה מידבקת ולא ניתן להעבירו לבני אדם אחרים.
סרטן המעי הדק עשוי גם להיות סרטן שמקורו במקום אחר בגוף שהתפשט אל המעי הדק.

==סוגי סרטן במעי הדק==

ישנם ארבעה סוגים של סרטן המעי הדק:

===אדנוקרצינומה===
גידולים אלה מתפתחים בשכבה הפנימית של המעי הדק, לרוב בתריסריון, ומהווים את הסוג הנפוץ ביותר של סרטן המעי הדק.

===סרקומה===
גידולי סרקומה מתפתחים ברקמות התומכות של הגוף, כגון תאי שומן או שרירים, ופוגעים בהם. גידולים אלו יכולות להופיע בכל חלק של המעי הדק.

===גידול נוירואנדוקריני===
גידולים אלה מתפתחים בתאים מיוחדים לייצור הורמונים. גידולים אלה נפוצים בעיקר במעי הריק ובתוספתן.
===לימפומה===
גידולים המתפתחים במערכת הלימפה של המעי הדק, המהווה חלק מהמערכת החיסונית של הגוף. היא ומופיעה במעי הריק או במעי העקום. היא פוגעת במערכת החיסונית של המעי הדק, ועוזרת לגידולים אחרים להתפתח.

== תסמינים ==
* צואה כהה-שחורה
* התכווצויות וכאבי בטן
* ירידה במשקל
* בחילות והקאות
* שלשולים
* עצירות
* נפיחות באזורי המעי הדק

== שלב המחלה ==

* שלב 1 – הגידול הסרטני מצוי רק באזור הפנימי של המעי הדק ולא חדר את שכבות הדופן, ולא התפשט לאזורים אחרים בגוף.
* שלב 2 – הגידול הסרטני חדר לדופן השרירי של המעי.
* שלב 3 – הגידול חדר את כל השכבות של המעי.
* שלב 4 – הגידול הסרטני התפשט לחלקים נוספים בגוף, כגון הכבד או הריאות.

== טיפולים שונים במחלה ==

* ניתוח - הסרת הגידול הסרטני וחיבור קצוות המעי בשל החור שנפער.
* טיפול קרינתי - שימוש בקרינה המשמידה תאים סרטניים, תוך גרימת נזק מועט לתאים בריאים.
* טיפול תרופתי - שימוש בתרופות כימיות המשמידות תאים סרטניים.
* טיפול ממוקד - שימוש בנוגדנים שהופקו בשיטות של הנדסה גנטית, המעודדים ועוזרים למערכת החיסונית להילחם בתאים הסרטניים בכוחות עצמה.

== ראו גם ==

* סרטן המעי הגס
* האגודה למלחמה בסרטן
* צליאק

== קישורים חיצוניים ==

* [https://www.cancer.org.il/template/default.aspx?PageId=5800 סרטן המעי הדק באתר של האגודה למלחמה בסרטן]
* [https://www.gastro-israel.org.il/סרטן-המעי-הדק/ סרטן המעי הדק באתר של המרכז למחלות דרכי העיכול]
*

קטגוריה:גידולים ממאירים באיברי העיכול
מקסיקו (שיר)

"מקסיקו" הוא סינגל של הזמרת הישראלית עדן בן זקן, מתוך אלבום האולפן הרביעי שלה, שיצא באפריל 2019, חיים שלי. השיר יצא לאור ב-15 באוקטובר 2018 בהוצאת חברת התקליטים NMC יונייטד אנטרטיינמנט.

השיר הגיע למקום השישי במדיה פורסט, והשני במצעד של מדיה פורסט TV.

== רקע וכתיבה ==
השיר נכתב, הולחן והופק על ידי דולב רם ופן חזות ויעקב למאי. מילותיו של השיר עוררו דיון באמצעי תקשורת משום שהשיר נקרא מקסיקו, אך יש בו שורה המדברת על קופקבנה, שהיא שכונה הממוקמת בריו דה ז'ניירו שבברזיל, ולא במקסיקו.

בנוסף לכך, עלה השיר לרשת הזרמת המדיה ספוטיפיי, בסמוך לצאתו כסינגל.

== וידאו קליפ ==
הווידאו קליפ הנלווה שצולם לשיר הועלה לערוץ היוטיוב של עדן בן זקן ב-15 באוקטובר 2018. בתחילת הקליפ ניתן לראות את בן זקן על מיטתה, כשהיא מתקשרת לחברתה כדי לספר לה על מקרה מסוים שקרה.

נכון לספטמבר 2019, מונה הצפיות של הקליפ עומד על כ-8 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי יעקב למאי
קטגוריה:שירים שנכתבו על ידי פן חזות
קטגוריה:שירים שהולחנו על ידי דולב רם
קטגוריה:שירים שהולחנו על ידי יעקב למאי
קטגוריה:שירים שהולחנו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי יעקב למאי
קטגוריה:שירים שהופקו על ידי פן חזות
קטגוריה:שירים על בגידה: זוגיות
קטגוריה:שירים על מקסיקו
קטגוריה:סינגלים בהוצאת NMC יונייטד אנטרטיינמנט
ויקטור גורבטקו

ויקטור וסילייביץ' גורבטקו (ברוסית: Виктор Васильевич Горбатко; ) הוא קוסמונאוט סובייטי שטס לחלל בשלוש משימות חלל כחבר משלחת לתחנת החלל סאליוט 6.

==קורות חיים==
ויקטור גורבטקו נולד בעיירה ונצי במחוז קרסנודאר. בשנת 1953 הוא סיים בית הספר לטיסה ובשנת 1956 קיבל הסמכה לטייס קרב. הוא שירת ביחידת חיל האוויר הסובייטי עד לשנת 1960.

בשנת 1960 הוא התקבל ליחידת הקוסמונאוטים והחל הכנות לטיסה לחלל.

בשנת 1969 ויקטור גורבטקו שוגר לחלל בפעם הראשונה בחללית סויוז 7 (אנטולי פיליפצ'נקו היה מפקד צוות). המטרה הייתה להתחבר לחללית סויוז 8 שלא הושגה.

בשנת 1977 ויקטור גורבטקו שוגר לחלל בפעם השנייה בחללית סויוז 24 כמפקד צוות. החללית התחברה תחנת החלל סאליוט 5. במהלך שייה בוצעו מספר מחקרים.

בשנת 1980 ויקטור גורבטקו טס לחלל בפעם השלישית כמפקד צוות של חללית סויוז 36. החללית התחברה תחנת החלל סאליוט 6. הוא חזר בחללית סויוז 37.

בשנת 1982 הוא עזב את יחידת הקוסמונאוטים ושירת בתפקידים שונים בחיל האוויר הסובייטי עד לשנת 1992.

בשנת 2017 ויקטור גורבטקו נפטר ונטמן בבית העלמין הצבאי הפדרלי להנצחה.

==קישורים חיצוניים==

* [http://www.spacefacts.de/bios/cosmonauts/english/gorbatko_viktor.htm תקציר נתונים באתר ספייספאקטס]
* [http://www.astronautix.com/g/gorbatko.html נתונים מאנציקלפדיית החלל]
* [https://www.gctc.ru/main.php?id=1053 ביוגרפיה באתר רוסקוסמוס] 
* [https://warheroes.ru/hero/hero.asp?Hero_id=938 ביוגרפיה מפורטת] 

קטגוריה:ערכים שבהם תבנית בריטניקה אינה מתאימה
קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור הכוכב האדום
קטגוריה:אישים הקבורים בבית העלמין הצבאי הפדרלי לזכר הנופלים
קטגוריה:גנרלים בחיל האוויר הסובייטי
קטגוריה:אישים שהונצחו על בולי ברית המועצות
קטגוריה:רוסים שנולדו ב-1934
קטגוריה:רוסים שנפטרו ב-2017
ארץ הצללים

ארץ הצללים (באנגלית: Shadowlands) הוא סרט דרמה ביוגרפי בריטי משנת 1993 אודות היחסים בין איש האקדמיה ק.ס. לואיס והמשוררת האמריקאית ג'וי דוידמן, מותה ממחלת הסרטן, וכיצד זה ערער את אמונתו הנוצרית של לואיס. את הסרט ביים ריצ'רד אטנבורו ואת התסריט כתב ויליאם ניקולסון על פי סרט טלוויזיה משנת 1985 ומחזה באותו שם משנת 1989. סרט הטלוויזיה נקרא "I Call It Joy", ואת התסריט כתבו בריאן סיבלי ונורמן סטון עבור ערוץ הטלוויזיה תמז . לאחר מכן סיבלי כתב ספר בשם "ארץ הצללים: הסיפור האמיתי של ק. ס. לואיס וג'וי דוידמן".

==תקציר עלילה==
בשנות החמישים של המאה העשרים, ק.ס. לואיס הוא רווק בגיל העמידה איש אקדמיה בקולג' מגדלנה שבאוניברסיטת אוקספורד, ומחבר סדרת ספרי הילדים "דברי ימי נרניה". הוא פוגש משוררת אמריקאית נשואה בשם ג'וי דוידמן גרשם ואת בנה הקטן דאגלס בביקורם באנגליה. הוא עדיין אינו מודע לנסיבות והבעיות בחיי הנישואים של גרשם.

מה שמתחיל בפגישה רשמית של שני אנשים שונים מאוד, מתפתח באיטיות לתחושה של קשר ואהבה. לואיס מגלה שחייו השקטים עם אחיו וורני משתבשים על ידי גרשם גלוית הלב, והתנהגותה חסרת המעצורים מהווה ניגוד גמור לנוקשות של חברת הגברים באוניברסיטה. כל אחד מהם מספק נקודות מבט חדשות על העולם.

בתחילה הם מתחתנים בנישואי נוחות, כדי לאפשר לגרשם להמשיך לחיות באנגליה. אבל כשהיא מאובחנת כחולת סרטן, עולים על פני השטח רגשות עמוקים יותר, ואמונתו של לואיס עומדת במבחן, כשאשתו מנסה להכין אותו לקראת מותה הקרוב.

==צוות השחקנים==
* אנתוני הופקינס – סי אס "ג'ק" לואיס
* דברה וינגר – ג'וי דוידמן
* אדוארד הרדוויק – וורן "וורני" לואיס
* ג'וזף מאזלו – דאגלס גרשם
* ג'יימס פריין – פיטר ויסלר
* ג'וליאן פלוז – דזמונד ארדינג
* מייקל דניסון – הארי הרינגטון
* ג'ון ווד – כריסטופר ריילי
* פיטר פירת' – ד"ר קרייג

==קבלה ובקורת==
"ארץ הצללים" קיבל ביקורות חיוביות ודירוג של 96% באתר Rotten Tomatoes, המבוסס על 28 סקירות.

רוג'ר איברט מעיתון שיקגו סאן-טיימס כינה את הסרט "אינטליגנטי, נוגע ללב ומבוצע יפה".

==שינויים בין המחזה לסרט==
המחזה נפתח עם לואיס המרצה על המסתורין שבסבל, ואילו בסרט שיחות אחדות בנושא משובצות לאורך הסיפור. סרט הטלוויזיה נפתח בשידור רדיו, שבו לואיס מדבר על קדושת הנישואין.

במחזה כמו גם במציאות, לואיס ודוידמן יצאו לירח דבש ביוון. בסרט הם יוצאים ל"עמק הזהב" שבאנגליה, כפי שמופיע בתמונה התלויה בחדר עבודתו של לואיס.

בסרט כמו במחזה יש לג'וי רק בן אחד. בסרט הטלוויזיה המקורי כמו במציאות לג'וי היו שני בנים דאגלס ודייוויד.

==פרסים==
* פרס אוסקר לשחקנית הטובה ביותר (דברה וינגר, מועמדות)
* פרס אוסקר לתסריט המעובד הטוב ביותר (מועמדות)
* פרס אלכסנדר קורדה לסרט הבריטי הטוב ביותר (זכייה)
* פרס באפט"א לסרט הטוב ביותר (מועמדות)
* פרס באפט"א לשחקן הטוב ביותר בתפקיד ראשי (אנתוני הופקינס, זכייה)
* פרס באפט"א לשחקנית הטובה ביותר בתפקיד ראשי (וינגר, מועמדות)
* פרס באפט"א לבמאי הטוב ביותר (מועמדות)
* פרס באפט"א לתסריט המעובד הטוב ביותר (מועמדות)
* פרס National Board of Review לשחקן הטוב ביותר (הופקינס, זכייה)
* פרס איגוד מבקרי הקולנוע של לוס אנג'לס לשחקן הטוב ביותר (הופקינס, זכייה)
* פרס איגוד מבקרי הקולנוע דרום מזרח לשחקן הטוב ביותר (הופקינס, זכייה)

==קישורים חיצוניים==

==הערות שוליים==

קטגוריה:זוכי פרס באפט"א לסרט הבריטי הטוב ביותר
קטגוריה:סרטי 1993
קטגוריה:סרטי דרמה בריטיים
קטגוריה:סרטים באנגלית
קטגוריה:סרטים ביוגרפיים בריטיים
קטגוריה:סרטים מבוססי מחזות
קטגוריה:ערכים שבהם תבנית בריטניקה אינה מתאימה
קטגוריה:ק.ס. לואיס
השכנים של ג'ונס

השכנים של ג'ונס (באנגלית: Keeping Up with the Joneses) היא קומדיית פעולה אמריקאית משנת 2016, שביים גרג מוטולה, בכיכובם של זאק גאליפנאקיס, איילה פישר, ג'ון האם וגל גדות.

==עלילה==
ג'ף וקרן גפני (זאק גאליפנאקיס ואיילה פישר) הם זוג מאושר עם שני ילדים. ג'ף הוא מנהל משאבי אנוש בחברת היי-טק וקרן היא אדריכלית. משיקולי אבטחת מידע כל המחשבים בחברה מנותקים מהאינטרנט, אך הגבלה זו אינה חלה על מחשבו של ג'ף, משום שפעילות משאבי אנוש אינה נחשבת סודית. עקב כך עובדים מגיעים לחדרו של ג'ף כדי להשתמש במחשבו. 

לאחר שהשכנים הקודמים שלהם עברו לבית חדש, ולאחר ששני ילדיהם נסעו למחנה קיץ, ג'ף וקרן נפגשו עם זוג שכנים חדשים בשם טים ונטלי ג'ונס (ג'ון האם וגל גדות), ומתיידדים איתם. טים מציג עצמו כמי שמסייר בעולם וכותב על חוויותיו. תוך זמן קצר קרן מגלה ששכניהם החדשים הם סוכנים סמויים, ובהמשך מתברר שהם באו כדי לגלות מי העובד בחברה שבה עובד ג'ף, שהשתמש במחשבו של ג'ף לשם יצירת קשר עם פושע המעוניין לרכוש שבב סודי מתוצרת החברה. שני זוגות השכנים עוברים שלל הרפתקאות עד לסוף הטוב של הריגת הפושעים.

==צוות השחקנים==
* זאק גאליפנאקיס - ג'ף גפני
* איילה פישר - קרן גפני
* ג'ון האם - טים ג'ונס
* גל גדות - נטלי ג'ונס
* מאט וואלש - דן קרייבסטון
* מרי בת' מונרו - מג קרייבסטון
* פאטון אוסוולט - ברוס ספרינגסטין / עקרב
* קווין דאן - קארל פרונגר
* מייקל ליו - יאנג
* ארי שפיר - אורן
* ג'ונה זיאו - סטייסי צ'אנג
* בובי לי - ריקי לי

==קישורים חיצוניים==
* 

* 
* 
* 
* 
* 

קטגוריה:סרטי 2016
קטגוריה:סרטי פוקס המאה ה-20
קטגוריה:סרטי פעולה אמריקאיים
קטגוריה:סרטי קומדיה אמריקאיים
רכס בסטיאן

רכס בסטיאן (באנגלית: Bastien Range) הוא רכס הרים אנטארקטי בגובה בינוני, המשתרע בכיוון צפון-מערב - דרום-מזרח לאורך כ-64 ק"מ, צמוד אל צדם הדרום-מערבי של קרחון נימיץ ורכס סנטינל, בהרי אלזוורת'.

שם הרכס נבחר על ידי הוועדה המייעצת לשמות אנטארקטיים, (US-ACAN), ונקרא על שם תומאס ו. בסטיאן, גאולוג וראש הצוות הגאולוגי, שיצא בסיוע מסוק, מטעם אוניברסיטת מינסוטה אל הרים אלו בשנים 1964-1963. בסטיאן היה גם חבר במשלחת מחקר אל הרי אלזוורת' בשנים 1962-1961.

==קישורים חיצוניים==

קטגוריה:אנטארקטיקה: הרים
בסטיאן
בסטיאן
מגנליום

מגנליום היא סגסוגת אלומיניום העשויה מאלומיניום (Al) וממעט מגנזיום (Mg).

==מאפיינים==
סגסוגות בעלות כמויות מגנזיום נמוכות, כמו מגנליום, נוטות להיות עמידות יותר בפני קורוזיה. צפיפות החומר בסגסוגות אלה נמוכה יותר מזו של האלומיניום. קל יותר להשתמש בסגסוגות מסוג זה מאשר באלומיניום ולבצע בהן ריתוך. עם זאת, ככל ששיעור המגנזיום בסגסוגת עולה, היא הופכת שבירה יותר מאשר אלומיניום, ופגיעה יותר לתהליכי קורוזיה מאשר אלומיניום.

==שימוש==
אף שמגנליום יקרה יותר מאלומיניום, הכוח הרב, הצפיפות הנמוכה והעבידות הגבוהה של סגסוגות בעלות כמות נמוכה של מגנזיום, מאפשרות שימוש במגנליום בייצור כלי טיס ומכוניות.

==הערות שוליים==

קטגוריה:סגסוגות
קטגוריה:מגנזיום
קטגוריה:אלומיניום
ויקטור פצאייב

ויקטור איוואנוביץ' פצאייב (ברוסית: Виктор Иванович Пацаев; ) היה קוסמונאוט סובייטי שטס לחלל במשימה במסגרת תוכנית סויוז.

== קורות חיים ==
ויקטור פצאייב נולד בעיר אקטובה (אז בקזחסטן הסובייטית, כיום בקזחסטן) למשפחת פקיד. בשנת 1941 אביו גויס לצבא האדום וכבר באוקטובר 1941 נהרג בקרב. לאחר מספר שנים, אמא של פצאייב התחתנה שנית והמשפחה החדשה עברה להתגורר למחוז קלינינגרד שסופח לברית המועצות לאחר סיום מלחמת העולם השנייה.

לאחר סיום בית הספר ויקטור פצאייב ניסה להתקבל ללימודי גאולוגיה במוסקבה, אך לא התקבל והתחיל לימודים אקדמיים בפנזה. בשנת 1955 הוא סיים לימודי הנדסה והתחיל לעבוד במעבדה מטאורולוגית. בשנת 1968 פצאייב התחיל לעבוד במכון לתכנון מס' 1. 

בשנת 1968 פצאייב התקבל ליחידת הקוסמונאוטים. בשנת 1971 ויקטור פצאייב שוגר לחלל בחללית סויוז 11. במהלך הטיסה הושג שיא השהייה בחלל. לאחר סיום הטיסה שנמשכה 23 ימים במהלך הנחיתה התרחשה בריחה אוויר, בעקבות זאת, כשדלת הקפסולה נפתחה התגלו פצאייב ושני חבריו מתים. ויקטור פצאייב נטמן בבית הקברות של חומת הקרמלין.

==קישורים חיצוניים==

* [http://www.spacefacts.de/bios/cosmonauts/english/patsayev_viktor.htm תקציר נתונים באתר ספייספאקטס]
* [http://www.astronautix.com/p/patsayev.html נתונים מאנציקלפדיית החלל]
* [https://www.gctc.ru/main.php?id=1122 ביוגרפיה באתר רוסקוסמוס] 
* [https://warheroes.ru/hero/hero.asp?Hero_id=632 ביוגרפיה מפורטת] 
* 
* 

==הערות שוליים==

קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:הרוגים בטיסה לחלל
קטגוריה:אישים הקבורים בבית הקברות של חומת הקרמלין
קטגוריה:אישים שהונצחו על בולי ברית המועצות
קטגוריה:סובייטים שנולדו ב-1933
קטגוריה:סובייטים שנפטרו ב-1971
אלברכט הראשון, דוכס סקסוניה

אלברכט הראשון, דוכס סקסוניה (בגרמנית: Albrecht I., Herzog von Sachsen; 1175 – 7 באוקטובר 1260) היה דוכס סקסוניה, אנגריה, ווסטפאליה; הלורד של נורדלבינגיה; רוזן אנהלט; נסיך-בוחר ומרשל של האימפריה הרומית הקדושה. למרות שסבו, אלברכט הדוב החזיק את דוכסות סקסוניה בין 1138 ו-1142, אלברכט נחשב לדוכס הראשון מבית אסקניה.

== ביוגרפיה ==
אלברכט נולד בשנת 1175, והיה בנם הצעיר של ברנהרד השלישי, דוכס סקסוניה ובריגיטה מדנמרק, בתו של קנוט החמישי, מלך דנמרק. לאחר מות אביו בשנת 1212, חילקו אלברכט ואחיו את אדמותיו, על פי החוקים של בית אסקניה: הבכור היינריך קיבל את אנהלט, ואלברכט הצעיר קיבל את דוכסות סקסוניה. אלברכט תמך באוטו הרביעי, קיסר האימפריה הרומית הקדושה, במהלך המלחמות נגד בית הוהנשטאופן. בשנת 1218 העניק אלברכט מקלט לדודו ולדמר מדנמרק, אשר היה הנסיך-בישוף של ברמן והודח מתפקידו.

ב-22 ביולי 1227, אלברכט ניצח בקרב בורנהבד, לאחר שפיקד על האגף השמאלי של הצבא הקיסרי, ובעקבות כך זכה בתואר של רוזן שאונבורגו-הולשטיין, תואר שאותו איבד יורשו, יוהאן החמישי, דוכס סקסוניה-לאוונבורג בשנת 1474. אחרי הקרב התגורר אלברכט בטירת לאוונבורג על האלבה, אשר אותה הקים אביו, ברנהרד, בשנת 1182.

אלברכט נכנס לסכסוך עם לודולף הראשון, הנסיך-בישוף של ראצבורג, וכלא אותו במאסר, שם הוא הוכה קשות, ומאוחר יותר שלח אותו לגלות.

ב-7 באוקטובר 1260 מת אלברכט, ובניו יוהאן הראשון ואלברכט השני ירשו את נחלותיו במשותף.

לאחר מותו של יוהאן הראשון, ירשו אותו במשותף שלושת בניו; אלברכט השלישי, אריך הראשון, ויוהאן השני, שהמשיכו לשלוט בשיתוף עם דודם עד לשנת 1296. בשנת 1296 חולקה הנחלה בין אלברכט השני לבניו של יוהאן הראשון; אלברכט קיבל את דוכסות סקסוניה-ויטנברג, ואילו בניו של יוהאן קיבלו את דוכסות סקסוניה-לאוונבורג.

== משפחתו ==
בשנת 1222 התחתן אלברכט עם אגנס מאוסטריה, בתו של הדוכס לאופולד השישי, דוכס אוסטריה, ממנה נולדו לו 5 ילדים:
* ברנהרד מסקסוניה (מת ב-1238)
* יודית מסקסוניה, התחתנה עם אריק הרביעי, מלך דנמרק, ולאחריו התחתנה עם בורכארד השמיני, רוזן קוורפורט-רוזנבורג, ורוזן העיר מגדבורג
* אנה מריה מסקסוניה (מתה ב-1252), התחתנה עם בארנים הראשון, דוכס פומרניה
* בריגיטה מסקסוניה (מתה ב-1266), התחתנה עם יוהאן הראשון, מרקיז ברנדנבורג
* מכטילד מסקסוניה (מתה ב-1266), התחתנה עם יוהאן הראשון, רוזן שאונבורג-הולשטיין-קיל

בשנת 1238 התחתן אלברכט עם אגנס מתורינגיה, בתו של הרמן הראשון, רוזן תורינגיה, ממנה נולדו לו 3 ילדים:
* אגנס מסקסוניה, התחתנה עם היינריך הראשון מברסלאו
* יוטה מסקסוניה, התחתנה עם יוהאן הראשון, מרקיז ברנדנבורג, ולאחריו התחתנה עם בורכארד השמיני, רוזן קוורפורט-רוזנבורג, ורוזן העיר מגדבורג
* מרגרטה מסקסוניה (מתה ב-1265), התחתנה עם המולד השלישי, רוזן שוורין

בשנת 1247 התחתן אלברכט עם הלנה מבראונשווייג-לינבורג, בתם של אוטו הראשון, דוכס בראונשווייג-לינבורג ומתילדה מברנדנבורג, דוכסית בראונשווייג-לינבורג, ממנה נולדו לו 5 ילדים:
* הלנה מסקסוניה (1247–1309), התחתנה עם היינריך השלישי הלבן, ולאחריו התחתנה עם פרידריך השלישי, רוזן העיר נירנברג
* אליזבת מסקסוניה (מתה ב-1306), התחתנה עם יוהאן הראשון, רוזן הולשטיין-קיל, ולאחריו התחתנה עם קונרד הראשון, רוזן ברהנה
* יוהאן הראשון, דוכס סקסוניה (1248–1285), התחתן עם אינגבורג בירגרסדוטר מזאמלאנד
* אלברכט השני, דוכס סקסוניה (1250–1298), התחתן עם אגנס מהבסבורג
* רודולף מסקסוניה (מת ב-1269), התחתן עם אנה מפפאלץ

== אילן יוחסין ==

==קישורים חיצוניים==

== הערות שוליים ==

קטגוריה:דוכסי סקסוניה
קטגוריה:ילידי 1175
קטגוריה:נפטרים ב-1260
מנחם ציוני

מנחם ציוני (או ציון, בין השנים 1340–1410 בערך) היה מקובל, ופייטן, מחכמי אשכנז. התפרסם בעיקר על ידי ספרו "ציוני" על התורה, בו ליקט פירושים שונים על התורה, על פי תורת הנסתר. הוא האדם הראשון שידוע שבחר לכנות עצמו בתואר "ציוני".

== ביוגרפיה ==
נולד בעיר שפיירא שבגרמניה לרבי מאיר, ואמו של רבי מאיר נקראת "יינטא", שהייתה בתו של רבי יקר בן רבי שמואל מקולוניה. חיבר שני ספרים, ספר ה"ציוני" וספר "צפוני ציוני".

בצעירותו נסע לירושלים ולמד בישיבתו של רבי יצחק מבילשטיין. את השם שאימץ לו ולספריו "ציוני" הוא בחר בגלל לימודו בירושלים כדבריו בהקדמתו לספר. אחר כך חזר לפרנקפורט. ובשנת קל"ג היה בקלן. ובשנת קמ"ח, היה גר בוונציה.

חיבר עשרות שירים, בהם נוכחות רבה לציון. בין היתר הוא ככל הנראה מחברה של הקינה לתשעה באב "ציון מעון חשקי" (מפיוטי ה"ציונים", חיקויי "ציון הלא תשאלי"), הכלולה בסדר הקינות לתשעה באב כמנהג אשכנז המערבי, אשר האקרוסטיכון שלה הוא "מנחם ציון בן הרב רבי מאיר מלא דבר חזק".

== ספרו 'הציוני' ==
הספר מבוסס על ליקוט מספר הזוהר וספר הבהיר, וכן מדברי הראשונים ביניהם אמונות ודעות לרב סעדיה גאון, הרמב"ם במורה הנבוכים, אברהם אבן עזרא, הרמב"ן ועוד (בפרשת וישב הוא מביא מדברי הרשב"א). 

בהיותו פייטן ומשורר, מתאפיין גם ספרו בשימוש בכלים אלו. בראשי וסופי פרקיו מופיעים חרוזים, בראש הספר מופיע שיר, ובסופו עוד שניים. באחד מהם הסביר שמקור שם הספר הוא על שם מקום לימודו:

המחבר סיים לכתוב את הספר בשנת קמ"ד.

הספר נדפס לראשונה בעיר קרימונה בשנת 1559 בכתב רש"י, אך הוצאה זו נשרפה כפי הנראה כחלק מגזירת שריפת התלמוד. הספר נדפס שנית בשנת 1560 באותיות מרובעות. בשער הספר נכתב .

=== על הספר ===
החיד"א בספרו "שם הגדולים" שיבח את הספר בדברים: .

רבי יוסף שלמה דלמדיגו כתב פירוש על הספר.

ברבים מספרי האחרונים הובאו דברים בשם ה"ציוני", ביניהם השל"ה רבי שמשון מאוסטרופולי המגלה עמוקות וכן המגן אברהם, ורבי אברהם ראובן הכהן סופר בילקוט ראובני ועוד.

==== הפולמוס אודות הספר ====
על אף שהספר נזכר ברבים מספרי האחרונים, יש שפקפקו בכשרותו של הספר, בעקבות מספר פירושים שנמצאו בו. אחד מהחידושים שעוררו את הפולמוס הם דברים שנכתבו בו בשם רבי יהודה החסיד על הפסוק "אז ישיר ישראל":

אז ישיר - 

רבי משה פינשטיין טען כי דברים אלו בעניין דוד המלך הם דברי כפירה:

אך יש מהאחרונים שדחו את דבריו, מאחר שרבים מגדולי האחרונים הזכירוהו בספריהם, ונדחקו לבאר את דבריו באופן שלא יסתור את עיקרי האמונה וההלכה. כך למשל כתב הרב מנשה קליין לאחר שהביא רשימה של אחרונים שהזכירהו:

=== חידושים שונים מהספר ===
בפרשת בלק כתב .

בפרשת תרומה הזכיר העניין שיש לכתוב את ספרי התורה על פי סדר "ווי העמודים": .

בפרשת שלח לך התייחס לפולמוס מכניסי רחמים וצידד בעד אמירת הפיוט מכניסי רחמים: .

=== צפוני ציוני ===
ספר נוסף שחיבר נקרא "צפוני ציוני", והוא עוסק בעיקר בענייני שדים וחכמת הכישוף ובסודות טעמי המקרא והסברים בפסוקים על פיהם. בהקדמתו כתב שחיבר חיבור זה נגד אותם המכחישים מציאות השדים וחכמת הכישוף וכך כתב:

== לקריאה נוספת ==
* ישראל פלס, "רבינו מנחם ציון (הציוני)", מוריה, יא [ה–ו] (ניסן תשמ"ב).

== קישורים חיצוניים ==
* [http://www.kabala.022.co.il/BRPortal/br/P103.jsp?cat=800741 הספר "ציוני" לקריאה], באתר "ויקיקבלה"
* 
*
* 

== הערות שוליים ==

קטגוריה:מקובלים
קטגוריה:אישים שחיו במאה ה-14
גאורג הראשון, נסיך אנהלט-דסאו

גאורג הראשון, נסיך אנהלט-דסאו (בגרמנית: Georg I. von Anhalt-Dessau; 1390 – 21 בספטמבר 1474) היה נסיך גרמני מבית אסקניה אשר שלט באנהלט-דסאו בין השנים 1405–1474.

== ביוגרפיה ==
גאורג נולד בשנת 1390, והיה הבן השני של זיגיסמונד הראשון, נסיך אנהלט-דסאו ויודית מקווירפורט, בתו של גבהארד האחד עשר, רוזן קווירפורט.

בשנת 1405מת אביו, וגאורג ירש את נסיכות אנהלט-דסאו לצד אחיו הגדול ולדמאר הרביעי ואחיו הצעירים זיגיסמונד השני ואלברכט החמישי. בשנת 1435 הוא אימץ לעצמו את סגנון נסיך צרבסט-דסאו" ובשנת 1460 נטל לעצמו את התואר "נסיך קתן".

בשנת 1468 הוא ירש את נסיכות אנהלט-ברנבורג, ושלוש שנים מאוחר יותר, בשנת 1471 הוא חתם על חוזה עם דודו אדולף הראשון, נסיך אנהלט-קתן, שבו חילקו ביניהם את השליטה באנהלט-קתן, אולם עד מהרה ויתר גאורג על זכויותיו לטובת בנו ולדמאר השישי, נסיך אנהלט-קתן. מותם של אחיו של גאורג בין השנים 1417–1469 ללא יורשים, הותירה אותו כשליט הבלעדי של אנהלט-דסאו. ב-21 בספטמבר 1474 מת גאורג, ובניו ארנסט הראשון, גאורג השני, זיגיסמונד השלישי, ורודולף הרביעי ירשו את נחלותיו.

== משפחתו ==
בשנת 1413 התחתן גאורג עם מטילדה מאנהלט-ברנבורג, בתו של אוטו השלישי, נסיך אנהלט-ברנבורג, אולם לא היו להם ילדים.

בשנת 1432 התחתן גאורג בשנית עם יופמיה מאלס, בתו של קונרד השלישי הישן, דוכס אולשניצה ואלמנתו של אלברכט השלישי, הנסיך הבוחר מסקסוניה, ממנה היו לו שש בנות:

* אנה (מתה ב-1492), התחתנה עם הנרי השני, רוזן פלאואן ורוזן העיר מייסן, ולאחריו התחתנה עם יוהאן הראשון, דוכס של הונשטיין-הלדרונגן
* מרגרטה (מתה ב-1516)
* הדוויג
* מריה
* הדוויג (מתה ב-1516)
* ברברה

בשנת 1442 התחתן גאורג בשלישית עם סופיה מהונשטיין, ממנה היו לו שלושה ילדים:

* אגנס (1445 – 1504)
* ולדמאר (1450 – 1508)
* שלואסטיקה (1451 – 1504)

ב-7 בספטמבר 1453 התחתן גאורג ברביעית עם אנה מלינדוב-רופין, בתו של אלברכט השביעי, רוזן לינדוב-רופין, ממנה היו לו תשעה ילדים:

* ארנסט (1454–1516)
* גאורג (1454–1509)
* זיגיסמונד (1456 – 1487)
* אנה (מתה ב-1531), התחתנה עם יוהאן החמישי, רוזן אולדנבורג
* רודולף (מת ב-1510)
* ברנהרד
* יוהאן
* היינריך
* לורנץ

==קישורים חיצוניים==

קטגוריה:נסיכים גרמנים
קטגוריה:בית אסקניה
קטגוריה:ילידי 1390
קטגוריה:נפטרים ב-1474
צ'אדיה איירליינס

צ'אדיה איירליינס (בצרפתית: Tchadia Airlines) הייתה חברת התעופה הלאומית של צ'אד. בסיס הפעולה המרכזי שלה היה בנמל התעופה הבינלאומי נג'מנה.

== היסטוריה ==
באוגוסט 2018, הוכרז כי ממשלת צ'אד חתמה על הסכם שותפות עם אתיופיאן איירליינס על מנת להשיק את חברת התעופה הלאומית החדשה של צ'אד, אשר תתחיל לפעול ב-1 באוקטובר 2018. 51% מהבעלות על החברה החדשה היו בידי ממשלת צ'אד ו-49% בידי אתיופיאן איירליינס בנוסף, הוכרז כי חברת התעופה תקרא בשם צ'אדיה איירליינס והיא פעלה באמצעות צי של 2 בומברדיה דאש 8 Q400 שהועברו מחברת אתיופיאן. בתחילה היא שירתה ארבע ערים ראשיות בצ'אד ומדינות שכנות.

באוגוסט 2022, לאחר שלוש שנים רצופות של הפסדים כספיים, הוכנסה חברת התעופה לפירוק.

== יעדים ==
יעדי החברה, נכון לספטמבר 2018:
{| class="wikitable sortable" style="margin-bottom: 10px;"
!עיר
!מדינה
!נמל תעופה
!הערות
|-
|אבשה
|צ'אד
|נמל התעופה אבשה
| align="center" |
|-
|בנגי
|הרפובליקה המרכז-אפריקאית
|נמל תעופה הבינלאומי בנגי מפוקו
| align="center" |
|-
|דואלה
|קמרון
|נמל התעופה הבינלאומי דואלה
| align="center" |
|-
|פאיה-לארגו
|צ'אד
|נמל התעופה פאיה-לארגו
| align="center" |
|-
|קנו
|ניגריה
|נמל התעופה הבינלאומי מאלאם אמינו קאנו
| align="center" |
|-
|ח'רטום
|סודאן
|נמל התעופה הבינלאומי ח'רטום
| align="center" |
|-
|מונדו
|צ'אד
|נמל התעופה מונדו
| align="center" |
|-
|נג'מנה
|צ'אד
|נמל התעופה הבינלאומי נג'מנה||בסיס פעולה מרכזי
|-
|ניאמיי
|ניז'ר
|נמל התעופה הבינלאומי דיורי המאני
| align="center" |
|-
|סארה
|צ'אד
|נמל התעופה סארה
| align="center" |
|}

==צי המטוסים==
צי המטוסים של החברה נכון לינואר 2019:
{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:#e62020;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="2" class="unsortable" | נוסעים
! rowspan="2" style="width:190px;" | הערות
|- style="color:white;background:#e62020;"
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|בובמרדיה דאש 8 Q400
|2
|—
|78
|78
|
|-
!סה"כ
!2
!—
!colspan=3|
|}

== הערות שוליים ==

קטגוריה:חברות תעופה לאומיות
קטגוריה:אפריקה: חברות תעופה
קטגוריה:אתיופיאן איירליינס
קטגוריה:צ'אד: סמלים לאומיים
קטגוריה:חברות תעופה שנסגרו
הסוד של מיה

הסוד של מיה הוא אתר אינטרנט לילדים בני 7-3 שמטרתו לפתח את יכולתם בעזרת דמויות, משחקים, יצירה, מוזיקה, סרטונים והנאה. האתר מתמקד בנושאים כמו עברית, אנגלית, חשבון, מוזיקה וסיפורי התנ"ך. האתר נוסד על ידי חברת מטח בשנת 2006. 

בעקבות הצלחת האתר, לאתר נוצר זיכיון בעל משחקי קופסה, אפליקציות, חוברות וסדרת טלוויזיה.

== תוכן האתר ==
האתר נמצא בחדרה של מיה, שם נמצא חברה מטר, מטר מדבר בצורת ג'ירף. בחדר יש מספר אפשרויות למשחקי ואתגרי למידה:
* דפי צביעה 
* מצא את ההבדלים
* סרטונים מסדרת הטלוויזיה המבוססת על האתר הניתנים לצפייה ישירה.
* פעילויות לחגים בהתאם לכל חג 
* אי האותיות בו אפשר ללמוד ולהכיר את אותיות הא'-ב' ויישומים שלהן בחיי היומיום
* לימוד אנגלית בעזרת זיגי ודובי
* סיפורי התנ"ך
* הכרת צליל המוזיקה 
* למידת אריתמטיקה

== דמויות האתר ==
* מיה - ילדה סקרנית אשר יוצאת להרפתקאות למידה ופותרת בעיות בעזרת חשבון.
* מטר - מטר מדבר בצורת ג'ירף אשר יוצא עם מיה להרפתקאות. 
* זיזי - יצור סגול אשר מלמד אנגלית.
* דובי - בובה של דוב מדבר שמלמדת אנגלית.

== סדרת טלוויזיה - הסוד של מיה ==
החל מה-29 בנובמבר 2009, משודרת בערוץ ניק ג'וניור ישראל סדרת טלוויזיה בשם "הסוד של מיה". בסדרה מיה ומטר הם צוות בשם "חיש חשבון" ומטרתו לעזור לדמויות שונות שנמצאות בבעיות בעזרת חשבון. הסדרה מסייעת בלימוד חשבון לילדים. במאית הדיבוב של הסדרה הייתה ענת ניב, ודיבבו בה יהלי ניב-ושלר, גיא רושיניאק, צביקה פורמן ורועי ניב-ושלר. לסדרה יש 2 עונות ו-20 פרקים.

== אפליקציות ==
לאתר יש שתי אפליקציות:
=== הסוד של מיה - לימוד מספרים ===
אפליקציה המסייעת ללימוד המספרים בעזרת משחקים ודמויות. האפליקציה מסייעת לגיל הרך בלימוד המספרים. האפליקציה נוסדה על ידי חברת "מטח" בשיתוף "Apps factory Media".

=== הסוד של מיה - לספר בעשר אצבעות ===
אפליקציה המסייעת ללימוד ספירת מספרים בעזרת משחקים, דמויות ופעילויות. לאפליקציה יש אפשרות להוספת קול של חבר או קרוב משפחה שידבר במקום הדמויות הידועות.

== ראו גם ==
* המרכז לטכנולוגיה חינוכית

== קישורים חיצוניים ==
* 
* [https://web.archive.org/web/20181206235011/https://nickjr.walla.co.il/tvshow/1688505 הסוד של מיה - סדרת טלוויזיה], באתר ערוץ ניק ג'וניור

== הערות שוליים ==

קטגוריה:ניק ג'וניור: תוכניות וסדרות
קטגוריה:אתרי אינטרנט שהושקו ב-2006
זיגיסמונד הראשון, נסיך אנהלט-דסאו

זיגיסמונד הראשון, נסיך אנהלט-דסאו (בגרמנית: Sigismund I. von Anhalt-Dessau; 1368 – 19 בינואר 1405), היה נסיך גרמני מבית אסקניה, אשר שלט בנסיכות אנהלט-צרבסט עד 1396, ולאחר מכן היה השליט הראשון של נסיכות אנהלט-דסאו.

== ביוגרפיה ==
זיגיסמונד נולד בשנת 1368, והיה הבן הבכור של יוהאן השני, נסיך אנהלט-צרבסט ואליזבת מהנברג-שלאוזינגן, בתו של יוהאן הראשון, רוזן מהנברג-שלאוזינגן.

בשנת 1382 מת אביו, וזיגיסמונד ירש את נסיכות אנהלט-צרבסט במשותף עם אחיו אלברכט וולדמאר. לאחר מותו של ולדמאר בשנת 1391, זיגיסמונד ואלברכט שלטו בנסיכות לבדם.

5 שנים מאוחר יותר, בשנת 1396, החליטו האחים לחלוק ביניהם את הנסיכות; זיגיסמונד ירש את אנהלט-דסאו, בעוד אלברכט הרביעי, ירש את אנהלט-קתן.

ב-19 בינואר 1405 מת זיגיסמונד, ובניו ירשו את נחלותיו במשותף.

== משפחתו ==
בשנת 1386 התחתן יודית מקווירפורט, בתו של גבהארד האחד עשר, רוזן קווירפורט, ממנה היו לו אחד עשר ילדים:
* סופיה מאנהלט-דסאו (מתה ב-1419), התחתנה עם בורכארד הרביעי, רוזן בארבי-מיהלינגן.
* אליזבת מאנהלט-דסאו (מתה ב-1413), התחתנה עם אלברכט השני, רוזן מנספלד.
* אנה מאנהלט-דסאו
* מרגרטה מאנהלט-דסאו
* ולדמאר הרביעי, נסיך אנהלט-דסאו (מת ב-1417).
* גאורג הראשון, נסיך אנהלט-דסאו (1390 – 1474).
* מתילדה מאנהלט-דסאו (1392 – 1463).
* יוהאן הרביעי מאנהלט-דסאו (מת ב-1455).
* זיגיסמונד השני, נסיך אנהלט-דסאו (מת ב-1452).
* אלברכט החמישי, נסיך אנהלט-דסאו (מת ב-1469).
* ארנסט מאנהלט-דסאו (מת ב-1405).

קטגוריה:נסיכים גרמנים
קטגוריה:בית אסקניה
קטגוריה:ילידי 1368
קטגוריה:נפטרים ב-1405
אבני יקר

אבני יקר הוא פיוט לחנוכה שחיבר רבי אברהם אבן עזרא. הפיוט התקבל במיוחד אצל יהודי תימן. תוכן הפיוט מתאר את השפל של יהודי ארץ ישראל והמקדש עד השלב בו התחזקו החשמונאים כנגד מלכות יון, כאשר ניצחו את ממלכת יון חנכו מחדש את בית המקדש, ונקבעו הימים להודאה לה'.

==ביאור הפיוט==
{| " align="center"
! פיוט !! ביאור
|-
| אַבְנֵי יְקָר עַל הַר צְבִי הִתְפָּרְקוּ || אבני בית המקדש שעמד על הר ב"ארץ הצבי" נופצו בידי היונים. בבית המקדש נפרצו פרצות בידי היוונים, כמוזכר ב.
|-
| בָּאוּ יְמֵי שִׁלּוּם עֲדֵי הִתְחַזְּקוּ || היו ימים קשים לישראל, שילום פורענות עד שחזקו וגברו החשמונאים על היונים.
|-
| רָמָה יְמִינָם יוֹם יְוָנִים דָּלְקוּ || דלקו = רדפו (כמו ב "כִּי דָלַקְתָּ אַחֲרָי")
|-
| הֵיכָל אֲזַי חָנְכוּ וְנֵרוֹת דָּלְקוּ || דלקו = בערו והאירו. בנקודה זו רומז המחבר לנס פך השמן.
|-
| מִצּוּף יְשׁוּעוֹת אֵל לְבָבוֹת מָתְקוּ || מתיקות ישועות הבורא המתיקה את הלבבות.
|-
| עַל זֹאת לְבָרֵךְ שֵׁם כְּבוֹדוֹ חָשְׁקוּ || רצו להודות לבורא ולכן קבעו חג, לפי הברייתא המובאת ב: "קבעום ועשאום ימים טובים בהלל והודאה". תוכן דומה מצוי גם בנוסח על הניסים.
 |}

==מבנה==
שם המחבר "אברהם" רמוז באקרוסטיכון הפיוט. כל שורות השיר מסתיימות בחרוז קבוע (קוּ).
הפיוט שקול במשקל ספרדי קפדני של יתדות ותנועות. כל שורה בנויה משלוש צלעות, ובכל צלע ישנן שתי תנועות ויתד (תנועה היא הברה רגילה, יתד הוא הברה שבראשה תנועה חטופה כשווא נע או חטף).

==קישורים חיצוניים==

* 
* 

קטגוריה:שירי רבי אברהם אבן עזרא
קטגוריה:יצירות עם אקרוסטיכון
קטגוריה:פיוטים לחנוכה
Saurer D 330 N

Saurer D 330 N היא משאית מתוצרת יצרנית האוטובוסים והמשאיות השווייצרית Saurer (שם מלא: Adolph Saurer AG) אשר יוצרה לשימוש צבא שווייץ בין השנים 1979–1982.

במכרז של הצבא השווייצרי משאית זו גברה על FBW Dreiachskipper Type 80-N והוזמנו 72 יחידות. דגמי "Saurer D 330 N" משרתים את צבא שווייץ עד היום.

=="Saurer D 330 N"==
* יוצרו 72 יחידות.
* הנעה: 4x6.
* מנוע דיזל.
* 3 מושבים בקבינה (נהג + 2 נוסעים).
* נפח תא מטען - 7 מטר מעוקב.
* מכל דלק - 300 ליטר.
* טווח נסיעה - 875 קמ"ש.

===דגמים===
* דגם משאית להובלות מטענים.
* דגם "מערבל בטון".

== תמונות ==
<gallery mode="packed" heights="160">
קובץ:Saurer D330N Seite.jpg | דגם "Saurer D 330 N" 
קובץ:Saurer D330N Heck.jpg | דגם "Saurer D 330 N" 
קובץ: Saurer D330N front.jpg | דגם "Saurer D 330 N" 
</gallery>

==ראו גם==
* Saurer 2 CM

==קישורים חיצוניים==

* 
* [https://www.flickr.com/photos/massimofoti/14678147999/ דגם "Saurer D 330 N" - תמונה] (flickr.com/photos/massimofoti)

==הערות שוליים==

קטגוריה:משאיות
קטגוריה:כלי רכב שהושקו ב-1979
קטגוריה:כלי רכב המיוצרים בשווייץ
קטגוריה:כלי רכב צבאיים
בוריס יגורוב

בוריס בוריסוביץ' יגורוב (ברוסית: Борис Борисович Егоров; ) הוא קוסמונאוט סובייטי שטס לחלל במשימה במסגרת תוכנית ווסחוד.

== קורות חיים ==
בוריס יגורוב נולד במוסקבה למשפחת רופאים. בשנת 1961 הוא סיים מכון לרפואה במוסקבה והחליט לעסוק בתחום חדש ומתפתח - רפואת החלל.

למרות שבאופן רשמי יגורוב לא נכלל ביחידת הקוסמונאטים, הוא עבר קורס הכנות והוצב בצוות של חללית ווסחוד 2. בכך, בשנת 1964 הוא היה הרופא הראשון שהגיע לחלל.

לאחר הטיסה בוריס יגורוב המשיך לעסוק במחקרים שונים בתחום רפואת החלל ובשנת 1967 סיים עבודת הדוקטורט.

במשך שנים הוא עבר במכוני מחקר סובייטים בתחום זה ובשנים 1984-1992 היה מנהל מכון ביוטכנולוגיה. במהלך עבודתו יגורוב פרסם מאמרים רבים והוא בעל 16 המצאות.

בוריס יגורוב נפטר מהתקף לב בשנת 1994 ונטמן בבית העלמין נובודוויצ'יה.

על שמו נקרא אסטרואיד 8450
==קישורים חיצוניים==

* [http://www.spacefacts.de/bios/cosmonauts/english/egorov_boris.htm תקציר נתונים באתר ספייספאקטס]
* [http://www.astronautix.com/e/egorov.html נתונים מאנציקלפדיית החלל]
* 
* 
* [https://www.gctc.ru/main.php?id=1096 ביוגרפיה באתר רוסקוסמוס] 
* [https://warheroes.ru/hero/hero.asp?Hero_id=872 ביוגפריה מפורטת] 

קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:רופאים סובייטים
קטגוריה:מקבלי עיטור לנין
קטגוריה:אישים הקבורים בבית העלמין נובודוויצ'יה
קטגוריה:מקבלי עיטור הדגל האדום של העמל
קטגוריה:אישים שהונצחו על בולי ברית המועצות
קטגוריה:סובייטים שנולדו ב-1937
קטגוריה:סובייטים שנפטרו ב-1994
Berna 2VM

Berna 2VM היא משאית מתוצרת יצרנית המשאיות, הטרוליבוסים והאוטובוסים Berna אשר יוצרה עבור צבא שווייץ בין השנים 1964–1976.

משאיות "Berna 2VM" יוצרו במספר תצורות ושירתו בצבא שווייץ בין השנים 1964–1998.

==Berna 2VM==

* יוצרו 1,600 יחידות.
* מנוע דיזל.
* הנעה 4x4.
* 3 מושבים בקבינה: נהג + 2 אנשי צוות.
* מכל דלק: 160 ליטר.

== תמונות ==
<gallery mode="packed" heights="120">
קובץ:IMFT 6 2015 315.jpeg | דגם "Berna 2VM"
קובץ:Berna 2VM i.jpg | דגם "Berna 2VM", שנת 1967 - מבט לתא הנהג
קובץ:Berna 2VM Lastkraftwagen (1).jpg | דגם "Berna 2VM"
</gallery>

==קישורים חיצוניים==

* 
* 
* [https://www.flickr.com/photos/52287882@N05/28949466127 דגם "Berna 2VM" - תמונה] (flickr.com/photos)

==הערות שוליים==

קטגוריה:משאיות
קטגוריה:כלי רכב שהושקו ב-1964
קטגוריה:כלי רכב המיוצרים בשווייץ
קטגוריה:כלי רכב צבאיים
FBW Dreiachskipper Type 80-N

FBW Dreiachskipper Type 80-N היא משאית מתוצרת יצרנית המשאיות, הטרוליבוסים ומנועי האוטובוסים השווייצרית Franz Brozincevic Wetzikon (שם מלא: "(Franz Brozincevic & Cie (FBW)" אשר נבנתה בשנת 1976 בשווייץ.

==היצרן "Franz Brozincevic Wetzikon"==
"Franz Brozincevic Wetzikon" צברה מוניטין מעולה עבור הנדסה ברמה העליונה, התמחתה בכלי רכב מותאמים אישית. החברה השתמשה רק ברכיבים יקרים מייצור עצמאי, מה שאפשר לחברה לייצר רק כמה מאות יחידות בשנה. 

בשנת 1982, "Franz Brozincevic Wetzikon" מוזגה עם המתחרה השווייצרי שלה, "Saurer" , דיימלר-בנץ ("Daimler-Benz" ) החזיקה בנתח ניכר בחברה החדשה, ((Nutzfahrzeuggesellschaft Arbon & Wetzikon (NAW), הייצור של כמה סוגים של כלי רכב FBW הופסק, הוחלף על ידי הרכבים של מרצדס בנץ: משאיות ומשאיות כבדות. עם זאת, NAW המשיכה לייצר טרוליבוסים עד שנת 2003.

=="FBW Dreiachskipper Type 80-N"==
* יוצרה יחידה 1 בלבד עבור צבא שווייץ אשר שירתה בין השנים 1976 - 1990

* דגם "FBW Dreiachskipper Type 80-N" לא הגיע לייצור המוני, עקב כך שצבא שווייץ בחר לרכוש 300 משאיות מיצרנית המשאיות השווייצרית "Saurer" מדגם "D".
* 3 מושבים בקבינה: נהג + 2 אנשי צוות.
* מנוע דיזל מסוג "FBW E6A".
* הנעה: 4x6.

==קישורים חיצוניים==

==הערות שוליים==

קטגוריה:משאיות
קטגוריה:כלי רכב שהושקו ב-1976
קטגוריה:כלי רכב המיוצרים בשווייץ
קטגוריה:כלי רכב צבאיים
יוהאן השני, נסיך אנהלט-צרבסט

יוהאן השני, נסיך אנהלט-צרבסט (בגרמנית: Johann II. Fürst von Anhalt-Zerbst; 1341 - 11 באפריל 1382) היה נסיך גרמני מבית אסקניה, אשר שלט בנסיכות אנהלט-צרבסט.

== ביוגרפיה ==
יוהאן היה בנם הצעיר של אלברכט השני, נסיך אנהלט-צרבסט ואשתו השנייה ביאטריקס מסקסוניה-ויטנברג, בתו של רודולף הראשון, הנסיך הבוחר מסקסוניה.

בשנת 1359 מת אחיו הבכור אלברכט השלישי, נסיך אנהלט-צרבסט, ובשל כך לאחר מות אביו בשנת 1362, ירש יוהאן את הנסיכות, ושלט במשותף עם דודו ולדמאר הראשון, נסיך אנהלט-צרבסט עד מותו בשנת 1368, ולאחר כן שלט עם בן דודו ולדמאר השני, נסיך אנהלט-צרבסט, אשר מת בשנת 1371 ללא יורשים. לאחר מות בן דודו, שלט יוהאן לבדו באנהלט-צרבסט.

ב-11 באפריל 1382 מת יוהאן, ובניו זיגיסמונד, אלברכט וולדמאר ירשו את נחלותיו במשותף.

== משפחתו ==
בשנת 1366 התחתן יוהאן עם אליזבת מהנברג-שלאוזינגן, בתו של יוהאן הראשון, רוזן מהנברג-שלאוזינגן, ממנה היו לו ארבעה ילדים:

* אגנס מאנהלט-צרבסט (מתה ב-1392), התחתנה עם בורכארד משארפלאו.
* זיגיסמונד הראשון, נסיך אנהלט-דסאו (1368–1405).
* אלברכט הרביעי, נסיך אנהלט-קתן (מת ב-1423).
* ולדמאר השלישי, נסיך אנהלט-צרבסט (מת ב-1391).

קטגוריה:נסיכי אנהלט-צרבסט
קטגוריה:בית אסקניה
קטגוריה:ילידי 1341
קטגוריה:נפטרים ב-1382
לזאת שניצחה (שיר)

"לזאת שניצחה" הוא שיר שהוקלט על ידי הזמרת הישראלית עדן בן זקן, מתוך אלבום האולפן השלישי שלה, לזאת שניצחה (2017). הוא יצא לאור ב-12 בפברואר 2017, כסינגל המוביל מתוך האלבום, בהוצאת חברת התקליטים NMC יונייטד אנטרטיינמנט.

השיר הגיע למקום החמישי במדיה פורסט, וה-14 ברדיו אמצע הדרך.
== רקע וכתיבה ==
השיר יצא יומיים לאחר שהתארסה. השיר נכתב, הולחן והופק על ידי דולב רם ופן חזות ויעקב למאי. השיר הוא מעין בלדה ים-תיכונית, אשר מספרת בתוכה סיפור על זוגיות בין גבר לאישה שנפגעה בצורה בלתי הפיכה בעקבות בגידה מצידו של הגבר.

בנוסף לכך, עלה השיר לרשת הזרמת המדיה ספוטיפיי, בסמוך לצאתו כסינגל.<ref></ref>

== וידאו קליפ ==
הווידאו קליפ הנלווה שצולם לשיר הועלה לערוץ היוטיוב של עדן בן זקן ב-12 בפברואר 2017. בתחילת הקליפ ניתן לראות את בן זקן ואת בן הזוג שלה ישנים במיטה. בסמוך לכך, הטלפון שלה מצלצל וכאשר היא עונה היא מוזעקת לעבודה שלה. היא מתלבשת ויוצאת מתוך הבית תוך שהיא נפרדת מבן זוגה לשלום.

לאחר מכן, היא נכנסת אל תוך המכונית שלה ומגלה כי שכחה את הארנק שלה בבית. היא מסמסת לבן הזוג שלה שהיא חוזרת לקחת את הארנק תוך שהיא מסמלת לנהג לנסוע אל הבית. בן הזוג שלה לא מספיק לקרוא את ההודעה וכאשר נכנסת בן זקן אל תוך הבית, היא מגלה כי הוא מתנשק עם מישהי. השניים מביטים בה, היא מפילה את הטלפון שלה ארצה ויוצאת בסערה מתוך הבית.

נכון לספטמבר 2019, מונה הצפיות של הקליפ עומד על כ-26 מיליון צפיות, מה שהופך אותו לאחד מתוך הסרטונים הישראלים הנצפים ביותר ביוטיוב.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי יעקב למאי
קטגוריה:שירים שנכתבו על ידי פן חזות
קטגוריה:שירים שהולחנו על ידי דולב רם
קטגוריה:שירים שהולחנו על ידי יעקב למאי
קטגוריה:שירים שהולחנו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי יעקב למאי
קטגוריה:שירים שהופקו על ידי פן חזות
קטגוריה:שירים על בגידה: זוגיות
קטגוריה:שירים על פרידה
קטגוריה:סינגלים בהוצאת NMC יונייטד אנטרטיינמנט
יעקב רכבי

יעקב רכבי (17 באוקטובר 1925 – 29 בינואר 2018) היה מהנדס, שהקים ועמד בראש האגף הטכנולוגי של המוסד למודיעין ולתפקידים מיוחדים.

רכבי סיים לימודי הנדסה בארצות הברית. בספטמבר 1968 גויס למוסד במטרה לרכז את התחום הטכנולוגי בארגון. תחת ניהולו הוקם ב-1973 האגף הטכנולוגי, והוא עמד בראשותו עד 1988. רכבי היה שותף לזכייה בשני פרסי ביטחון ישראל וכן לצל"ש מוועדת הפרס.

רכבי נפטר ב-2018, הוא הותיר אחריו בן ובת. הובא למנוחות בבית הקברות בקריית שאול.

==קישורים חיצוניים==
*עודד ב, [https://www.intelligence.org.il/userfiles/banners/mm_81.pdf הגיוס שהיה לצעד גדול למוסד], מבט מל"מ, גיליון 81, יולי 2018

קטגוריה:זוכי פרס ביטחון ישראל: אנשי המוסד
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1925
קטגוריה:ישראלים שנפטרו ב-2018
יצחק מזרחי (כדורסלן)

יצחק מזרחי (נולד ב-1939) הוא כדורסלן עבר ישראלי, ששיחק בהפועל חיפה בשנות ה-60, ומלך הסלים שלה בכל הזמנים. כן שיחק בנבחרת ישראל, והיה שותף לזכיית הנבחרת במדליית הזהב במשחקי אסיה ב-1966.

== ביוגרפיה ==
בעונת 1958/1959 הצטרף מזרחי לקבוצה הבוגרת של הפועל חיפה, שנחשבה לקבוצה השלישית בטיבה בישראל, אחרי מכבי והפועל תל אביב. מזרחי, על אף שזו הייתה עונתו הראשונה בבוגרים, בלט וסיים עם ממוצע של 11.9 נקודות ב-17 משחקים. הקבוצה עצמה סיימה במקום השלישי אחרי שתי הקבוצות מת"א.

בשתי עונות הבאות, 1959/1960 ו-1960/1961 הפך מזרחי לאחד השחקנים הבולטים בקבוצה, כאשר קלע בממוצע 15.1 ו-20.7 נקודות בהתאמה. בעונת 1960/1961 סיים מזרחי כסגן מלך הסלים של הליגה, אחרי עופר אשד. הקבוצה עצמה סיימה במקומות ה-3 וה-4 בהתאמה. בשנת 1961 זכה מזרחי עם נבחרת ישראל למכביה בכדורסל במדליית כסף במכביה השישית.

בעונת 1961/1962 רשמה הפועל חיפה את הישג השיא שלה עד היום, כאשר סיימה כסגנית האלופה, אחרי מכבי תל אביב. במהלך העונה קלע מזרחי בממוצע 17.5 נקודות למשחק ב-17 משחקים.

בששת העונות הבאות נשאר סטטוס הקוו בצמרת הכדורסל, כאשר הפועל חיפה המשיכה לסיים במקום השלישי, לאחר שתי הקבוצות מת"א. מזרחי המשיך לרשום ממוצעים גבוהים.

בשנת 1964 נופה ברגע האחרון ממשחקי נבחרת ישראל בטורניר הקדם אולימפי לאולימפיאדת טוקיו (1964) (אשר נערך בז'נבה).

בשנת 1966 היה שותף לזכיית נבחרת ישראל במדליית זהב במשחקי אסיה. בשנת 1967 נופה מסל הנבחרת על ידי המאמן שמעון שלח. באוגוסט 1968 השתתף במשחק של "נבחרת כוכבי הליגה" נגד נבחרת הפועל תל אביב עם שחקניה האמריקאים.

בעונת 1968/1969 סיימה הפועל חיפה, לראשונה מזה כ-7 שנים, במקום הרביעי עם נקודה אחת פחות מהפועל חולון שסיימה שלישית. מזרחי קלע בממוצע 15 נקודות למשחק.

עונת 1969/1970 סימלה את תחילת ההידרדרות של הפועל חיפה. הקבוצה שסיימה במקום העשירי בטבלה, ניצלה מירידה, כאשר הקדימה את שתי היורדות הפועל בית אלפא והפועל ירושלים בהפרש סלים בלבד. מזרחי סיים את העונה בממוצע של 16 נקודות למשחק.

עונת 1970/1971 הייתה עונתו האחרונה בקריירה של מזרחי, שהסתיימה עבורו בטונים צורמים. בפברואר 1970 אירחה הקבוצה את הפועל גבת מהליגה השנייה. לאחר שמזרחי לא הוכלל בסגל, התפתח דין ודברים חריף בינו לבין מאמנו אברהם חמו. מזרחי העליב את חמו, והאחרון סטר לו בתגובה. בעונתו האחרונה השתתף מזרחי ב-5 משחקי ליגה בלבד, וקלע בממוצע 9.8 נקודות למשחק. לאחריה פרש ממשחק כדורסל. בעונה לאחר מכן, נשרה הפועל חיפה לראשונה לליגה השנייה.

מזרחי נחשב לשחקן הבולט של הפועל חיפה בשנות ה-60, ומלך הסלים שלה בכל הזמנים. לאורך 13 העונות ששיחק במדי הקבוצה, הוא קלע 4,263 נקודות ב-261 משחקים - ממוצע של 16.3 למשחק והוא ממוקם במקום ה-31 של קלעי כל הזמנים בליגת העל בכדורסל. בנבחרת ישראל היה שותף מזרחי לזכייה באליפות אסיה 1966.

== קישורים חיצוניים ==

* [http://basket.co.il/player.asp?PlayerId=2470 כרטיס שחקן], אתר מנהלת הליגה

== הערות שוליים ==

קטגוריה:כדורסלני הפועל חיפה
קטגוריה:כדורסלני נבחרת ישראל
קטגוריה:ישראלים שנולדו ב-1939